text: Ingen spor af den forsvundne 68-årige demente kvinde
  19 maj 2014 kl. 15.17
  Politiet opgiver nu stelnummeret på den cykel, som den forsvundne demente Jytte Blæsbjerg har.
  Hun forsvandt søndag den 11. maj.
  Hun kørte formentlig på sin cykel, iført cykelhjelm.
  Politiet modtager fortsat henvendelser om cykler, der ligner Jytte Blæsbjergs hvide og lyslilla Kildemoes cykel. 
  Derfor offentliggør politiet nu også stelnummeret på cyklen. På den måde kan vidner selv undersøge, om det skulle være Jytte Blæsbjergs. 
  Stelnummeret er WBK 570370 E.
  Politiets efterforskning har indtil nu været resultatløs.
  Hun menes sidst set på Højagervej i nærheden af Roager, men her forsvinder alle spor.
  Politiet opfordrer landmænd i området til at undersøge læhegn langs markerne, når de færdes i området og kigge en ekstra gang i udhuse, læskure til kreaturer etc.
  